Danas je Glavni vatrogasni zapovjednik Republike Hrvatske Slavko Tucaković bio u radnom posjetu Krapinsko zagorskoj županiji, a jedna od tema bilo je i vatrogasno vježbalište na području vojarne u Stubičkoj Slatini. Tom prigodom GVZ posjetio je i naš DVD Stubičku Slatinu, prostore i garažu te i područje same vojarne. Istaknuo je da bi davno započeti projekt vatrogasnog vježbališta u Stubičkoj Slatini napokon bio uvršten u prijedloge projekta od nacionalnog interesa te kako bi se ovdje izgradilo jedno moderno vatrogasno vježbalište za cijelu Republiku Hrvatsku.
Uz g. Tucakovića, u posjetu je bio i župan Željko Kolar, zapovjednik VZKZŽ Marijan Lovrenčić, predsjednik VZKZŽ Stjepan Skuliber te gradonačelnik Oroslavja Emil Gredičak.